
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2021 

15 Οκτωβρίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ελάχιστων υποχρεωτικών απαιτήσεων 
για τη σύνταξη μελετών αποκατάστασης και την 
έκδοση των σχετικών οικοδομικών αδειών επι¬ 
σκευής / ενίσχυσης των κτιρίων που έχουν υπο- 
στεί βλάβες από: α) το σεισμό της 2ας Φεβρουά¬ 
ριου 2007 σε περιοχές του Νομού Ιωαννίνων και 
β) τους σεισμούς της 10ης Απριλίου 2007 σε πε¬ 
ριοχές του Νομού Αιτωλοακαρνανίας. 1 

Καθορισμός ελάχιστων υποχρεωτικών απαιτήσεων 
για την κατάθεση φακέλων επισκευής κτιρίων που 
έχουν υποστεί βλάβες: α) από τις πλημμύρες του 
Οκτωβρίου 2006 σε περιοχές της Νομαρχίας Ανα¬ 
τολικής Αττικής και β) από την πλημμύρα της 27 ης 
Σεπτεμβρίου 2006 σε περιοχές του Νομού Θε¬ 
σπρωτίας.1 2 

Τιμολόγιο για εργασίες επισκευής ζημιών σε σει¬ 
σμόπληκτα κτίρια, για τον υπολογισμό της δα¬ 
πάνης και των αντιστοίχων παροχών για την 
αποκατάσταση ζημιών στους σεισμοπαθείς: 
α) από το σεισμό της 2ας Φεβρουάριου 2007 σε 
περιοχές του Νομού Ιωαννίνων, και β) από του 
σεισμούς της 10 ης Απριλίου 2007 σε περιοχές του 


Νομού Αιτωλοακαρνανίας. 3 

ΑΠΟΦΑΣΕΙ Σ 

Αριθμ. οικ. 6178 / 2200Σ07Α/200Σ07Α (1) 


Καθορισμός ελάχιστων υποχρεωτικών απαιτήσεων για τη 
σύνταξη μελετών αποκατάστασης και την έκδοση των 
σχετικών οικοδομικών αδειών επισκευής / ενίσχυσης 
των κτιρίων που έχουν υποστεί βλάβες από: α) το σει¬ 
σμό της 2ας Φεβρουάριου 2007 σε περιοχές του Νομού 
Ιωαννίνων, και β) τους σεισμούς της 10ης Απριλίου 2007 
σε περιοχές του Νομού Αιτωλοακαρνανίας. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 2, παρ. 2 και 3 της από 
28.7.1978 Πράξεως Νομοθετικού Περιεχομένου του Προέ¬ 


δρου της Δημοκρατίας «Περί αποκαταστάσεως ζημιών 
εκ των σεισμών 1978 εις περιοχή Βορείου Ελλάδος κλπ 
και ρυθμίσεως ετέρων τινών συναφών θεμάτων» που 
κυρώθηκε, τροποποιήθηκε και συμπληρώθηκε με το 
ν. 867/1979 (ΦΕΚ 24/Α/7.2.1979). 

2. Τις διατάξεις του ν. 1190/1981 (ΦΕΚ 203/Α/30.7.1981) 
ο οποίος κυρώνει την από 26.3.1981 Πράξη Νομοθετικού 
Περιεχομένου του Προέδρου της Δημοκρατίας «περί 
αποκαταστάσεως ζημιών εκ των σεισμών 1981 και ρυθ¬ 
μίσεως ετέρων συναφών θεμάτων» όπως αυτό τροπο¬ 
ποιήθηκε και συμπληρώθηκε με το άρθρο 1, παρ.42 και 
43 του ν. 2412/1996 «Μεταφορά αρμοδιοτήτων από το 
Υπουργικό συμβούλιο σε άλλα Κυβερνητικά όργανα και 
άλλες διατάξεις» (ΦΕΚ 123/Α/17.6.1996). 

3. Τις διατάξεις του άρθρου 3, παρ.3, τελευταίο εδάφιο 
του ν. 1266/1982 (ΦΕΚ 81/Α) «Περί οργάνων ασκήσεως της 
νομισματικής, πιστωτικής και συναλλαγματικής πολιτι¬ 
κής και άλλες διατάξεις» όπως συμπληρώθηκαν με το 
άρθρο 25, παρ.6 του ν. 1418/1984 «Περί ΔημοσίωνΈργων 
και ρυμθίσεις άλλων συναφών θεμάτων» (ΦΕΚ 23/Α). 

4. Τις διατάξεις του ν. 128/1975 «περί τροποποιήσεως 
και συμπληρώσεως διατάξεων τινών αναφερομένων εις 
την λειτουργία του χρηματοδοτικού συστήματος». 

5. Το άρθρο 10 του ν. 2576/1998 (ΦΕΚ 25/Α/9.2.1998) 
«Βελτίωση των διαδικασιών για την ανάθεση της κατα¬ 
σκευής των δημοσίων έργων και άλλες διατάξεις». 

6. Το π.δ. 69/1988 «περί Οργανισμού της Γ.Γ.Δ.Ε. του 
Υ.ΠΕ.ΧΩ.Δ.Ε.». 

7. Την υπ’ αριθμ. 832/Α32/17.7.2007 (ΦΕΚ 1343/Β/31.7.2007) 
κοινή απόφαση του Υπουργού Εθνικής Οικονομίας και 
Οικονομικών, του Υπουργού Περιβάλλοντος, Χωροτα¬ 
ξίας και Δημ. Έργων και του Υφυπουργού Οικονομίας 
και Οικονομικών με θέμα «Οριοθέτηση περιοχών και 
πιστωτικές διευκολύνσεις για την αποκατάσταση των 
ζημιών από το σεισμό της 2ας Φεβρουάριου 2007 σε 
περιοχές του ν. Ιωαννίνων». 

8. Την υπ. αριθμ. 2651/Α32/17.7.2007 (ΦΕΚ 1343/ 
Β/31.7.2007) κοινή απόφαση του Υπουργού Εθνικής Οικο¬ 
νομίας και Οικονομικών, του Υπουργού Περιβάλλοντος, 
Χωροταξίας και Δημ.Έργων και του Υφυπουργού Οικο¬ 
νομίας και Οικονομικών με θέμα «Οριοθέτηση περιοχών 
και πιστωτικές διευκολύνσεις για την αποκατάσταση 
των ζημιών από τους σεισμούς της 10ης Απριλίου 2007 
σε περιοχές του νομού Αιτωλοακαρνανίας». 

9. Την υπ’ αριθμ. οικ/3828/ΤΣΕΠ 31.1/8.11.1995 απόφαση, 
για την «Αναδιάρθρωση Υπηρεσιών της Υ.Α.Σ.». 

10. Την υπ’ αριθμ. Δ16α/04/773/29.11.1990 κοινή απόφαση 
Υπουργού Προεδρίας Κυβερνήσεως και Αναπλ. Υπουρ¬ 
γού ΠΕ.ΧΩ.Δ,Ε., «περί εξαιρέσεως διοικητικών πράξεων 
ή εγγράφων από τον κανόνα των τριών υπογραφών». 

11. Το τεύχος «Κατευθυντήριες Προδιαγραφές και Οδη¬ 
γίες για Επισκευές Κτιρίων με Βλάβες από Σεισμό» («Κ. 
Π.Ο.Ε.Κ.Β.Σ.»), που εκδόθηκε από το τ. Υπουργείο Δημο¬ 
σίων Έργων, στη Θεσσαλονίκη, στις 5.8.1978. 

12. Το π.δ. 206/2007 (ΦΕΚ.232/Α719.9.2007) για τον δι¬ 
ορισμό των Υπουργών και Υφυπουργών. 

13. Την υπ’ αριθμ. οικ.1356/4/24.6.1991 (ΦΕΚ 430Β') περί 
καθορισμού αμοιβών μηχανικών για εκπόνηση μελετών 
και επίβλεψη αποκατάστασης κτιρίων που υπέστησαν 
βλάβες από τον σεισμό. 

14. Τις υπ’ αριθμ. οικ.330/ΑΖ5β/16.1.2001 και οικ 5172/ 
ΑΖ5β/18.10.1999 υπουργικές αποφάσεις περί καθορισμού 
ελάχιστων υποχρεωτικών απαιτήσεων για τη σύνταξη 
μελετών αποκατάστασης των κτιρίων που έχουν υπο- 
στεί βλάβες από το σεισμό της 7ης Σεπτεμβρίου 1999 
στην Αθήνα και την έκδοση των σχετικών οικοδομικών 
αδειών επισκευής / ενίσχυσης. 

15. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους των περιοχών που 
έχουν πληγεί α) από το σεισμό της 2ας Φεβρουάριου 
2007 σε περιοχές του Ν. Ιωαννίνων, και β) από τους σει¬ 
σμούς της 10ης Απριλίου 2007 σε περιοχές του Νομού 
Αιτωλοακαρνίας, αποφασίζουμε: 

Ορίζουμε το θεσμικό πλαίσιο για την αποκατάστα¬ 
ση των βλαβών που προκάλεσαν οι σεισμοί της 2ας 
Φεβρουάριου 2007 σε περιοχές του Ν. Ιωαννίνων και 
της 10ης Απριλίου 2007 σε περιοχές του Νομού Αιτω- 
λοακαρνίας σε κατοικίες και ιδιωτικά εν γένει κτίρια, 
ως εξής: 

Άρθρο Ιο 

ΔΙΑΚΡΙΣΗ ΚΤΙΡΙΩΝ ΑΝΑΛΟΓΑ ΜΕ ΤΗΝ ΕΠΙΡΡΟΗ 
ΤΩΝ ΒΛΑΒΩΝ ΠΟΥ ΠΡΟΚΛΗΟΗΚΑΝ ΑΠΟ ΤΟ ΣΕΙΣΜΟ 

Λαμβάνοντας υπόψη τις βλάβες που έχουν προκληθεί 
από το σεισμό και την επιρροή τους στη γενική ευστά¬ 
θεια του κτιρίου, τα βλαβέντα κτίρια κατατάσσονται 
όπως παρακάτω: 

Α. ΚΤΙΡΙΑ ΜΕ ΒΛΑΒΕΣ ΟΙ ΟΠΟΙΕΣ ΑΕΝ ΕΠΗΡΕΑΖΟΥΝ 
ΤΗ ΓΕΝΙΚΗ ΤΟΥΣ ΕΥΣΤΑΘΕΙΑ. 

Α.1 ΚΤΙΡΙΑ ΑΠΟ ΟΠΛΙΣΜΕΝΟ ΣΚΥΡΟΔΕΜΑ. 

Στα κτίρια αυτά μπορεί να εμφανίζονται: 

ί. ελαφρές ή σοβαρές βλάβες σε δοκούς και πλάκες. 

ϋ. ελαφρές βλάβες στα κατακόρυφα στοιχεία μιας 
στάθμης, σύμφωνα με την ταξινόμηση των βλαβών στο 
συνημμένο παράρτημα, εφόσον τα βλαβέντα στοιχεία 
δεν ξεπερνούν το 30% του συνόλου των κατακόρυφων 
στοιχείων της στάθμης. 

ίΙΙ. βλάβες στους τοίχους πλήρωσης οι οποίες χαρα¬ 
κτηρίζονται: 

ελαφρές: όταν εμφανίζονται ρηγματώσεις σε επιχρί¬ 
σματα και ειδικότερα στις γραμμές επαφής τοιχοποιίας 
και φέροντα οργανισμού για την αποκατάσταση των 
οποίων απαιτείται τοπική επισκευή. 

σοβαρές: όταν εμφανίζονται έντονες διαμπερείς ρωγ¬ 
μές, διαγώνιες ή χιαστί. 

βαριές: όταν εμφανίζεται θλιπτοδιατμητική θραύση, 
έντονες διαμπερείς ρηγματώσεις, πλήρης αποσύνθε¬ 


ση τοιχοποιίας, σπάσιμο τούβλων, απόκλιση από την 
κατακόρυφο. 

Α.2 ΚΤΙΡΙΑ ΑΠΟ ΦΕΡΟΥΣΑ ΤΟΙΧΟΠΟΙΙΑ 

Στα κτίρια αυτά μπορεί να εμφανίζονται: 

ί. τοπικές ρωγμές σε πεσσούς, σε υπέρθυρα, στις πο¬ 
διές ανοιγμάτων ή στην περιοχή στήριξης της στέγης. 

Ιί. ελαφρές βλάβες, σύμφωνα με την ταξινόμηση των 
βλαβών στο συνημμένο παράρτημα, σε ποσοστό μικρό¬ 
τερο του 30% των φερόντων τοίχων ανά κατεύθυνση. 

III. βλάβες στους τοίχους πλήρωσης, όπως στην §Α1. 

Οι βλάβες αυτές πιθανόν να υποδηλώνουν: 

- ότι οφείλονται στη στέγη ή γενικότερα ότι η στέγη 
ήταν ασύνδετη στη δομή της ή δεν συνεργάσθηκε με 
τις τοιχοδομές. 

- ότι οφείλονται σε συγκεκριμένα τοπικά αίτια, όπως 
μεγάλο άνοιγμα, μικρός πεσσός, ελαττωματικό υπέρ¬ 
θυρο. 

Β. ΚΤΙΡΙΑ ΜΕ ΒΛΑΒΕΣ ΟΙ ΟΠΟΙΕΣ ΕΠΗΡΕΑΖΟΥΝ ΤΗ 
ΓΕΝΙΚΗ ΤΟΥΣ ΕΥΣΤΑΘΕΙΑ 

Β.1 ΚΤΙΡΙΑ ΑΠΟ ΟΠΛΙΣΜΕΝΟ ΣΚΥΡΟΔΕΜΑ. 

Τα κτίρια αυτά εμφανίζουν βλάβες στον Φέροντα 
Οργανισμό, των οποίων ο χαρακτήρας και η έκταση 
επηρεάζουν τη γενική τους ευστάθεια. 

Οι βλάβες πιθανόν να υποδηλώνουν: 

• ότι υπάρχει πρόβλημα στη σύνθεση και σχεδίασμά 
του φορέα. 

• ότι υπάρχει κάποιο πρόβλημα του εδάφους θεμε- 
λίωσης. 

• ότι υπάρχει κάποιο σφάλμα στον υπολογισμό του 
φορέα (αρχική μελέτη). 

• ότι υπάρχει κάποιο σοβαρό πρόβλημα λόγω μη τή¬ 
ρησης της αρχικής μελέτης. 

• ότι υπάρχει κάποιο πρόβλημα με την αντοχή του 
σκυροδέματος κ.ά. 

Β.2 ΚΤΙΡΙΑ ΑΠΟ ΦΕΡΟΥΣΑ ΤΟΙΧΟΠΟΙΙΑ 

Στα κτίρια αυτά μπορεί να εμφανίζονται: 

ί. ελαφρές βλάβες, σύμφωνα με την ταξινόμηση των 
βλαβών στο συνημμένο παράρτημα, σε ποσοστό με¬ 
γαλύτερο του 30% των φερόντων τοίχων ανά κατεύ¬ 
θυνση. 

ϋ. Διαδιαγώνιες ανοιχτές ρωγμές σε σημαντικούς τοί¬ 
χους ή πεσσούς (ή σε μεγάλο ποσοστό τους). 

III. ©λιπτικές θραύσεις στις εδράσεις τοίχων ή σε πεσ¬ 
σούς. 

ιν. Εκτεταμένη αποκόλληση εγκαρσίων φερόντων 
τοίχων. 

Στις παραπάνω περιπτώσεις §Β1 και Β2 μπορεί να 
εμφανίζονται επίσης βλάβες στον οργανισμό πλήρωσης 
της οικοδομής, όπως αυτές αναφέρονται στην §Α1. 

Γ. ΔΙΑΔΙΚΑΣΙΑ ΧΑΡΑΚΤΗΡΙΣΜΟΥ ΚΤΙΡΙΩΝ 

• Η κατάταξη των βλαβέντων κτιρίων στις προανα- 
φερθείσες περιπτώσεις, εκτιμάται και προτείνεται από 
το μελετητή μηχανικό και εγκρίνεται από την ελέγχουσα 
Υπηρεσία. 

Όταν η κατάταξη των κτιρίων δεν προκύπτει ευχερώς 
με βάση την περιγραφή των βλαβών στις αντίστοιχες 
περιπτώσεις, ο ελέγχων μηχανικός θα ζητά από τον 
μελετητή να εκτιμήσει την απομένουσα φέρουσα ικανό¬ 
τητα και αντίστοιχα την απώλεια φέρουσας ικανότητας 
του κτιρίου, σύμφωνα με το συνημμένο παράρτημα. 

• Θεωρείται ότι δεν έχει επηρεασθεί η γενική ευ¬ 
στάθεια ενός κτιρίου (§Α) όταν η απώλεια φέρουσας 
ικανότητας του είναι μικρότερη ή ίση από: 

10% για κτίρια μικρής ηλικίας 
15% για κτίρια μεγάλης ηλικίας 
Αντίστοιχα θεωρείται ότι έχει επηρεασθεί η γενική 
ευστάθεια ενός κτιρίου (§Β) όταν η απώλεια φέρουσας 
ικανότητας του είναι μεγαλύτερη από: 

10% για κτίρια μικρής ηλικίας 
15% για κτίρια μεγάλης ηλικίας Για κτίρια ενδιάμεσης 
ηλικίας γίνεται γραμμική παρεμβολή. Η ηλικία καθορί¬ 
ζεται στο παράρτημα της παρούσας. 

• Το κριτήριο της απώλειας φέρουσας ικανότητας, 
μπορεί να εφαρμοσθεί σε κάθε περίπτωση, εάν το επι¬ 
θυμεί ο μελετητής μηχανικός. 

Η εκτίμηση της απώλειας της φέρουσας ικανότητας 
του κτιρίου γίνεται από το μελετητή μηχανικό (είτε 
προαιρετικά είτε μετά από υπόδειξη του ελέγχοντα μη¬ 
χανικού) και εγκρίνεται από την ελέγχουσα Υπηρεσία. 

Σε περίπτωση διαφωνίας σχετικά με την κατάταξη του 
κτιρίου, ο ιδιοκτήτης μπορεί να υποβάλλει ένσταση, η 
οποία εκδικάζεται από την ΥΑΣ. 

Αρθρο 2ο 

ΣΥΝΤΑΞΗ ΜΕΛΕΤΩΝ ΑΠΟΚΑΤΑΣΤΑΣΗΣ 
ΚΑΙ ΔΙΑΔΙΚΑΣΙΑ ΕΚΔΟΣΗΣ 
ΟΙΚΟΔΟΜΙΚΩΝ ΑΔΕΙΩΝ ΕΠΕΜΒΑΣΕΩΝ 

I. Βασικές αρχές για τις επεμβάσεις 

α. Αντιμετώπιση του κτιρίου σαν σύνολο και όχι σαν 
επί μέρους τμήματα. 

β. Αποφυγή δυσμενών αλλοιώσεων του δομικού συ¬ 
στήματος και των δυναμικών χαρακτηριστικών του. 

γ. Αποφυγή απότομων μεταβολών αντοχής / ακαμψίας 
ή μάζας (στην κάτοψη ή στο ύψος) ειδικά μεταξύ ρίΐοΐίε 
και πρώτου ορόφου. 

δ. Προσπάθεια ταυτόχρονης «θεραπείας» και των εν¬ 
δογενών αιτιών βλάβης. 

ε. Προσπάθεια εφαρμογής κατά το δυνατόν «ελα¬ 
φρών» επεμβάσεων. 

στ. Προσπάθεια βελτίωσης της συμπεριφοράς όχι 
μόνο του Φέροντα Οργανισμού αλλά και των υπολοί¬ 
πων στοιχείων. 

ζ. Τήρηση των συστάσεων και πρακτικών κανόνων 
για τους γενικούς και ειδικούς ελέγχους κατά τον ανα¬ 
σχεδιασμό. 

η. Εφαρμογή υλικών/τεχνικών που εύκολα εφαρμόζο¬ 
νται και εύκολα ελέγχονται ποιοτικά, 
θ. Θεμελίωση. 

Γ ια τον καθορισμό της κατηγορίας του εδάφους κατά 
τον ανασχεδιασμό, απαιτείται ιδιαίτερη προσοχή και 
προσεκτική αντιμετώπιση προβλημάτων υπεδάφους ή 
και θεμελίων (όπως καθιζήσεις, ολισθήσεις, βλάβες συν- 
δετήριων δοκών, ανησυχητική μορφολογία ρηγματώσε- 
ων ανωδομής, κλπ.) που θεωρούνται σοβαρά επικίνδυνα 
για την ασφάλεια του συνόλου της κατασκευής. 

ι. Συνιστάται στα προς επισκευή/ενίσχυση κτίρια η 
άρση της τρωτότητας που προκαλείται από κοντά υπο¬ 
στυλώματα, μέσω απλών κατασκευαστικών επεμβάσεων, 
χωρίς αλλοίωση του φέροντος οργανισμού. 

ια. Στην περίπτωση που το κτίριο έχει μελετηθεί και 
κατασκευαστεί με κανονισμούς προγενέστερους του 
ισχύοντος κανονισμού, τα τυχόν ενισχυόμενα δομικά 
στοιχεία καθώς και τα πρόσθετα για την επισκευή/ενί- 
σχυση θα διασταστολογούνται με τους σύγχρονους 
κανονισμούς υλικών (ΝΕΚΟΣ, κλπ.). 

II. Αποκατάσταση βλαβών στην περίπτωση της §Α 
του άρθρου 1 

Οι βλάβες στο Φέροντα Οργανισμό του κτιρίου αποκα¬ 


θίστανται με επεμβάσεις μόνο στα στοιχεία που έχουν 
υποστεί βλάβες, χωρίς επανυπολογισμό του Φ.Ο. 

1. Περιεχόμενα φακέλου μελέτης επισκευή 

α. Στοιχεία από το φάκελο του κτιρίου (άδειες, μελέ¬ 
τες, σχέδια εφόσον υπάρχουν, κλπ.). 

β. Αποτύπωση της υπάρχουσας κατασκευής, κυρίως 
του δομικού συστήματος (γενική διάταξη Φ.Ο., διατομές, 
οργανισμός πλήρωσης, σχηματικές τομές). 

γ. Αποτύπωση βλαβών (φέροντα οργανισμού καθώς 
και σοβαρών ή βαριών βλαβών οργανισμού πλήρωσης) 
- Φωτογραφίες των βλαβέντων στοιχείων υπογεγραμ¬ 
μένες από τον ιδιώτη μηχανικό και τον ιδιοκτήτη. 

δ. Τεχνική έκθεση που θα περιλαμβάνει κρίση για τη 
συμπεριφορά της κατασκευής, τεχνικές παρατηρήσεις, 
ΠΙΘΑΝΑ αίτια βλαβών-ερμηνεία, συνοπτική περιγραφή 
τεχνικής επεμβάσεων με αναφορά στα σχέδια λεπτο¬ 
μερειών. 

ε. Δήλωση ανάθεσης μελέτης και επίβλεψης, 
στ. Δήλωση ανάληψης μελέτης και επίβλεψης, 
ζ. Προμέτρηση- Προϋπολογισμός, 
η. Μελέτη επισκευής- Κατασκευαστικά σχέδια 
ί. Η μελέτη επισκευής περιλαμβάνει μόνο τις επεμβά¬ 
σεις στα στοιχεία του φέροντα οργανισμού που έχουν 
υποστεί βλάβες. Οι επεμβάσεις αυτές σχεδιάζονται και 
εκτελούνται σύμφωνα με τις συνοπτικές οδηγίες επι¬ 
σκευών. Εφόσον γίνονται επεμβάσεις με χρήση υλικών 
που προσφέρουν αύξηση της αντοχής απαιτείται, εν 
γένει, τοπικός υπολογισμός της εντατικής κατάστασης, 
με απλουστευμένες μεθόδους (εκτός της περιπτώσεως 
ίν που αναφέρεται παρακάτω) και αποτύπωση τους σε 
κατασκευαστικά σχέδια. 

ϋ. Γ ια τους τοίχους πλήρωσης που παρουσιάζουν σο¬ 
βαρές ή βαριές βλάβες δεν συντάσσεται μελέτη επι¬ 
σκευής αλλά αποτυπώνονται στην κάτοψη του κτιρίου 
και περιγράφονται στην Τεχνική Έκθεση οι τεχνικές 
αποκατάστασης που θα χρησιμοποιηθούν. 

ίϋ. Στοιχεία για υλικά-τεχνικές, αναγραφή λεπτομε¬ 
ρειών 

ίν. Εφόσον απαιτείται ανακατασκευή στέγης, θα πρέ¬ 
πει να συντάσσεται μελέτη υπολογισμού της, η οποία 
θα συνυποβάλλεται στο φάκελο της μελέτης επισκευής, 
μαζί με τα αντίστοιχα κατασκευαστικά σχέδια. 

2. Άδεια Επισκευής 

Από την αρμόδια Υπηρεσία (όπως αυτή αναφέρεται 
στην Κοινή Υπουργική Απόφαση οριοθέτησης της περι¬ 
οχής) εκδίδεται Αδεια Επισκευής, η οποία περιλαμβάνει 
την επισκευή των βλαβέντων στοιχείων του φέροντα 
οργανισμού καθώς και τους τοίχους πλήρωσης που 
παρουσιάζουν σοβαρές ή βαριές βλάβες. Αντίγραφο 
του εντύπου της άδειας θα κοινοποιείται στο αρμόδιο 
Πολεοδομικό γραφείο και στο Δήμο. Άδεια Επισκευής 
σεισμοπλήκτου κτιρίου χορηγείται από την αρμόδια 
Υπηρεσία (όπως αυτή αναφέρεται στην Κοινή Υπουργική 
Απόφαση οριοθέτησης της περιοχής) και στην περί¬ 
πτωση που υποβάλλεται μελέτη επισκευής που έχει 
συνταχθεί σύμφωνα με τα παραπάνω, χωρίς να ζητείται 
η χορήγηση Στεγαστικής Συνδρομής από τον ιδιοκτήτη 
του κτιρίου. 

3. Δαπάνη επισκευής 

Η δαπάνη για τις επεμβάσεις στα βλαβέντα στοιχεία, 
οι οποίες προσδιορίζονται σύμφωνα με τα παραπάνω, 
υπολογίζεται με αναλυτική προμέτρηση των εργασιών 
και με προϋπολογισμό που συντάσσεται με τη χρήση 
του Αναλυτικού Τιμολογίου Επισκευών της Υπηρεσίας. Η 
δαπάνη αυτή τυγχάνει Στεγαστικής Συνδρομής σύμφω- 

να με τις ισχύουσες διατάξεις περί παροχής πιστωτικών 
διευκολύνσεων. 

III. Αποκατάσταση βλαβών στην περίπτωση της § Β 
του άρθρου 1. 

Για την αποκατάσταση βλαβών στα κτίρια που κατα¬ 
τάσσονται στην περίπτωση αυτή απαιτείται επανυπο- 
λογισμός και ανασχεδιασμός του Φ.Ο. του κτιρίου με 
τις διατάξεις του Αντισεισμικού Κανονισμού που ίσχυε 
κατά το χρόνο έκδοσης της οικοδομικής άδειας και με 
τις παραδοχές της αρχικής μελέτης. Για κατασκευές 
προ του 1959, εφαρμόζεται ο Αντισεισμικός Κανονισμός 
του 1959. 

1. Περιεχόμενα φακέλου μελέτης επισκευής / ενίσχυ¬ 
σης 

α. Στοιχεία από το φάκελο του κτιρίου (άδειες, μελέ¬ 
τες, σχέδια εφόσον υπάρχουν, κλπ.). 

β. Αποτύπωση της υπάρχουσας κατασκευής, κυρίως 
του δομικού συστήματος (γενική διάταξη Φ.Ο διατομές, 
οπλισμοί, οργανισμός πλήρωσης, σχηματικές τομές). 

γ. Αποτύπωση βλαβών (φέροντα οργανισμού και σο¬ 
βαρών ή βαριών βλαβών του οργανισμού πλήρωσης) 
- Φωτογραφίες των βλαβέντων στοιχείων. 

δ. Τεχνική έκθεση που θα περιλαμβάνει κρίση για τη 
συμπεριφορά της κατασκευής, τεχνικές παρατηρήσεις, 
ΠΙΘΑΝΑ αίτια βλαβών, ερμηνεία, συνοπτική περιγραφή 
τεχνικής επεμβάσεων με αναφορά στα σχέδια λεπτο¬ 
μερειών. 

ε. Δήλωση ανάθεσης μελέτης και επίβλεψης. στ.Δήλωση 
ανάληψης μελέτης και επίβλεψης. 

ζ. Προμέτρηση-Προϋπολογισμός δαπάνης, η. Μελέτη 
επισκευής/ενίσχυσης - Κατασκευαστικά Σχέδια 

ί. Η μελέτη επισκευής / ενίσχυσης περιλαμβάνει επεμ¬ 
βάσεις σε βλαβέντα στοιχεία του κτιρίου, τις απόλυτα 
αναγκαίες ενισχύσεις σε μη βλαβέντα στοιχεία του φέ¬ 
ροντα οργανισμού και τα απολύτως αναγκαία νέα δομι¬ 
κά στοιχεία που απαιτούνται από την εντατική κατάστα¬ 
ση που δημιουργείται μετά την επισκευή / ενίσχυση των 
βλαβέντων στοιχείων εφόσον τούτο ήθελε προκύψει 
από τους υπολογισμούς, σύμφωνα με τα παρακάτω: 

• Επιλύεται ο φορέας στο χώρο (πραγματική κατάστα¬ 
ση ξυλοτύπου πριν τις βλάβες). Ο έλεγχος επάρκειας 
που θα βασισθεί σε αυτήν την επίλυση θα χρησιμοποι¬ 
ηθεί για την εξαγωγή συμπερασμάτων για τη συμπε¬ 
ριφορά της κατασκευής, τα οποία θα καταγράφονται 
στην τεχνική έκθεση. 

• Επιλέγονται οι αναγκαίες επεμβάσεις στα βλαβέντα 
στοιχεία και επιλύεται ο νέος φορέας. Ακολουθεί έλεγ¬ 
χος επάρκειας σε κάμψη και διάτμηση των διατομών. 
Στη συνέχεια, σύμφωνα με τις ανεπάρκειες που διαπι¬ 
στώθηκαν, επιλέγονται οι απαιτούμενες επεμβάσεις σε 
μη βλαβέντα στοιχεία ή η προσθήκη νέων στοιχείων, 
στην περίπτωση που εμφανίζονται εκτεταμένες ανε¬ 
πάρκειες. 

• Επιλύεται ο τελικός φορέας και ακολουθεί: 

-Έλεγχος επάρκειας των μη επισκευαζομένων/ενι- 

σχυομένων στοιχείων 

- Διαστασιολόγηση των επισκευαζόμενων / ενισχυ- 
ομένων και των νέων στοιχείων. Οριστικοποιούνται οι 
ενισχύσεις ώστε να ικανοποιούνται οι απαιτήσεις αντο¬ 
χής όλων των ενισχυθέντων και μη στοιχείων, καθώς 
και των νέων. 

Ιδιαίτερη προσοχή πρέπει να δίνεται στη σύνδεση 
νέων στοιχείων με το Φέροντα Οργανισμό και τη δυ¬ 
νατότητα ανάληψης φορτίων. 


μ. Κατασκευαστικά σχέδια σε κλίμακα 1:50 με τα απαι- 
τούμενα στοιχεία για υλικά / τεχνικές και όλες τις απα¬ 
ραίτητες λεπτομέρειες (αποκατάσταση διατομών, αγκυ- 
ρώσεις νέων οπλισμών, σύνδεση νέων στοιχείων κ.λπ.). 

ίϋ. Τα τεύχη στατικών υπολογισμών θα περιέχουν την 
γεωμετρία του φορέα, το προσομοίωμα του χωρικού 
μοντέλου, τις φορτίσεις, την κατανομή των σεισμικών 
δράσεων, τη στατική ανάλυση, τον έλεγχο των διατομών 
ή τη διαστασιολόγηση τους και πίνακες επάρκειας των 
μη επισκευαζόμενων / ενισχυομένων διατομών. Θα συνο¬ 
δεύονται από αναλυτική επεξήγηση των προγραμμάτων 
που χρησιμοποιούνται και τα αρχεία δεδομένων θα είναι 
στη διάθεση της Υπηρεσίας, εφόσον ζητηθούν. 

ίν. Γ ια τους τοίχους πλήρωσης που παρουσιάζουν σο¬ 
βαρές, ή βαριές βλάβες δεν συντάσσεται μελέτη επι¬ 
σκευής αλλά αποτυπώνονται στην κάτοψη του κτιρίου, 
και περιγράφονται στην Τεχνική Έκθεση οι τεχνικές 
αποκατάστασης που θα χρησιμοποιηθούν 
Ειδικά, για τα κτίρια από οπλισμένο σκυρόδεμα: 
ν. Ο έλεγχος επάρκειας των μη επισκευαζόμενων / 
ενισχυομένων διατομών γίνεται με τη μέθοδο των μερι¬ 
κών συντελεστών ασφαλείας για την οριακή κατάσταση 
αστοχίας (κεφ. 10,11, 12 του ΝΕΚΟΣ) χωρίς να λαμβά- 
νονται υπ' όψη οι ελάχιστες απαιτήσεις διαστάσεων ή 
οπλισμών, που προβλέπονται από το ΝΕΚΟΣ. 

Η διαστασιολόγηση των επισκευαζόμενων / ενισχυο- 
μένων και των νέων στοιχείων, γίνεται με τον ισχύοντα 
σήμερα κανονισμό οπλισμένου σκυροδέματος (ΝΕΚΟΣ), 
σε συνδυασμό με τις σχετικές οδηγίες επισκευών. 

νί. Στην περίπτωση που το κτίριο έχει μελετηθεί και 
κατασκευασθεί με κανονισμούς προγενέστερους του 
ισχύοντος κανονισμού, για τις επιλύσεις της παραγρά¬ 
φου ί λαμβάνονται υπ’ όψη οι εξής συνδυασμοί δρά¬ 
σεων: 

α. Δράση σεισμού Ε=1.75 ε (Ο + ψ 2 Θ) 
το οποίο κατανέμεται ορθογωνικά, εφόσον το κτίριο 
είχε μελετηθεί με τον αντισεισμικό του 1959 (ή νωρί¬ 
τερα) ή τριγωνικά, εφόσον είχε μελετηθεί μετά την 
ισχύ των πρόσθετων διατάξεων του 1984. Ο σεισμικός 
συντελεστής ε, είναι αυτός της αρχικής μελέτης και 
η προσαύξηση κατά 75% γίνεται για να καλυφθεί η 
διαφορά μεθόδων επιτρεπομένων τάσεων και μερικών 
συντελεστών ασφαλείας. 

Για ειδικά κτιριακά έργα ισχύουν οι συνδυασμοί δρά¬ 
σεων (με τους ανάλογους συντελεστές συμμετοχής των 
φορτίων), όπως αυτοί περιγράφονται στο ΝΕΚΟΣ. 

Πιθανές προσαυξήσεις των σεισμικών δυνάμεων, καθ' 
ύψος των κτιρίων (π.χ. ρίΐοίίε) θα γίνονται σύμφωνα με 
τις πρόσθετες διατάξεις του 1984, εφόσον το κτίριο 
μελετήθηκε αρχικά με αυτές, 
β. Μη σεισμικός συνδυασμός δράσεων: 1.35 Θ + 1.50 Θ. 
γ. Σεισμικός συνδυασμός δράσεων: Θ + ψ 2 Θ ± Ε. 

Ο έλεγχος επάρκειας θα γίνεται σύμφωνα με τις δι¬ 
ατάξεις του ΝΕΚΟΣ όπως αναφέρεται στην παραπάνω 
§ν. 

νϋ. Ο έλεγχος επάρκειας των δοκών επιτρέπεται να 
παραλείπεται, εκτός από τις περιπτώσεις δοκών που θα 
κριθούν ως ιδιαίτερα κρίσιμες (αυτές από την ευστάθεια 
των οποίων επηρεάζεται η γενική ευστάθεια του κτιρίου, 
π.χ. οι φέρουσες κρίσιμα φυτευτά υποστυλώματα). 

νίϋ. Για τον έλεγχο των διαστάσεων των θεμελίων 
λαμβάνεταί: 

• σ εδ = 2σ επ για σεισμικό συνδυασμό δράσεων, 
δηλαδή Θ +ψ 2 Θ ±1.75ε(Θ + ψ 2 Θ) 

• σ εδ = 1.4 σ επ για μη σεισμικό συνδυασμό δράσεων, 
δηλαδή 1.350 + 1.50 

ιχ. Είναι αποδεκτό να προστίθενται συνδετήριες δοκοί 
όταν: 

• κατασκευάζονται νέα στοιχεία (κυρίως τοιχώματα) 
για τη σύνδεση τους με τα εκατέρωθεν υπάρχοντα. 

• στις περιπτώσεις που οι παραδοχές της αρχικής 
μελέτης κατέτασσαν το έδαφος στην κατηγορία Β. 

• το έδαφος παρουσιάζει σημαντική κλίση. 

• υπάρχουν έκκεντρα πέδιλα που συμμετέχουν σημα¬ 
ντικά στην ανάληψη των σεισμικών δράσεων, ώστε να 
συνδεθούν με τα εκατέρωθεν πέδιλα . 

2. Αδεια Επισκευής / Ενίσχυσης 

Από την αρμόδια Υπηρεσία (όπως αυτή αναφέρεται 
στην κοινή υπουργική απόφαση οριοθέτησης της περιο¬ 
χής) εκδίδεται Αδεια Επισκευής / Ενίσχυσης με βάση τα 
αναφερόμενα στην παραπάνω παράγραφο (1) δικαιολο- 
γητικά και μελέτες. Αντίγραφο του εντύπου της άδειας 
θα κοινοποιείται στο αρμόδιο Πολεοδομικό γραφείο και 
το Δήμο. Αδεια Επισκευής / Ενίσχυσης σεισμοπλήκτου 
κτιρίου χορηγείται από την αρμόδια Υπηρεσία (όπως 
αυτή αναφέρεται στην Κοινή Υπουργική Απόφαση οριο¬ 
θέτησης της περιοχής) και στην περίπτωση που υποβάλ¬ 
λεται μελέτη επισκευής που έχει συνταχθεί σύμφωνα με 
τα παραπάνω, χωρίς να ζητείται η χορήγηση Στεγαστι- 
κής Συνδρομής από τον ιδιοκτήτη του κτιρίου. 

3. Δαπάνη επισκευής / ενίσχυσης 

Η δαπάνη για τις επεμβάσεις που προσδιορίζονται 
σύμφωνα με τα παραπάνω, υπολογίζεται με αναλυτική 
προμέτρηση των εργασιών και με προϋπολογισμό που 
συντάσσεται με τη χρήση του Αναλυτικού Τιμολογίου 
Επισκευών της Υπηρεσίας. Η δαπάνη αυτή τυγχάνει 
Στεγαστικής Συνδρομής σύμφωνα με τις ισχύουσες δι¬ 
ατάξεις περί παροχής πιστωτικών διευκολύνσεων. 

IV. Εργασίες ενίσχυσης του κτιρίου πέραν αυτών που 
αναφέρονται στις παραγράφους II και III. 

Για ενίσχυση των κτιρίων που κατατάσσονται στις 
περιπτώσεις των § Α & § Β του άρθρου 1, θα εκδίδεται 
κατ' αρχήν από την αρμόδια Υπηρεσία (όπως αυτή ανα- 
φέρεται στην κοινή υπουργική απόφαση οριοθέτησης 
της περιοχής) η άδεια επισκευής σύμφωνα με τα ορι¬ 
ζόμενα στα κεφ. II & III του παρόντος άρθρου. Κατόπιν 
ο ιδιοκτήτης εφόσον επιθυμεί περαιτέρω ενίσχυση της 
οικοδομής του, με δική του πρωτοβουλία θα προσφεύγει 
με νέα μελέτη στα αρμόδια Πολεοδομικά Γραφεία για 
την έκδοση οικοδομικής άδειας ( χωρίς δανειοδότηση) 
σύμφωνα με την ισχύουσα νομοθεσία. 

V. Αποκατάσταση βλαβών σε κτίρια μεγάλης σπου- 
δαιότητας 

Για κτίρια που στεγάζουν επιχειρήσεις ή δραστηρι¬ 
ότητες μεγάλης κοινωνικής ή οικονομικής σημασίας, 
όπως ιδιωτικά εκπαιδευτήρια, κτίρια συνάθροισης κοι¬ 
νού (κινηματογράφοι, θέατρα, κλπ.), μεγάλες βιοτεχνικές 
ή βιομηχανικές εγκαταστάσεις, εμπορικά κέντρα, πολυ¬ 
καταστήματα, κλπ., και τα οποία κατατάσσονται στις 
περιπτώσεις της §Β, απαιτείται επανυπολογισμός και 
ανασχεδιασμός του Φ.Ο. με τις διατάξεις του Αντισει¬ 
σμικού Κανονισμού που ίσχυε κατά τον χρόνο έκδοσης 
της οικοδομικής άδειας, αλλά με παραδοχές της μελέ¬ 
της που να ανταποκρίνονται στα πραγματικά στοιχεία 
όσον αφορά την κατηγορία εδάφους και τον συντελε¬ 
στή σπουδαιότητας του κτιρίου. 


Αρθρο 3ο 

Οι αναφερόμενες στις παραγράφους II, III, και IV του 
άρθρου 2 τεχνικές εκθέσεις του Μηχανικού θα συνοδεύ¬ 
ονται από δήλωση του ιδιοκτήτη ή του ειδικού διαχει¬ 
ριστή ότι έχει λάβει γνώση της τεχνικής έκθεσης όσον 
αφορά τον επιδιωκόμενο βαθμό επισκευής / ενίσχυσης 
του κτιρίου και ότι την αποδέχεται. 

Όσον αφορά τις αμοιβές των Μηχανικών για την εκπό¬ 
νηση μελετών επισκευής σεισμοπλήκτων κτιρίων και την 
επίβλεψη των έργων, ισχύει η υπ’ αριθμ. οικΐ356/4.6.1991 
(ΦΕΚ 430Β/24.6.1991) τροποποιημένη απόφαση του Αν. 
Υπουργού ΠΕΧΩΔΕ ως εξής: 

α. Η αμοιβή του Μηχανικού για τη σύνταξη μελέτης και 
την επίβλεψη επισκευής ή επισκευής / ενίσχυσης που γίνεται 
σύμφωνα με τις παραγράφους II και III του άρθρου 2 προσδιο¬ 
ρίζεται από τη δαπάνη της μελέτης επισκευής / ενίσχυσης που 
εγκρίνεται και καθορίζεται σύμφωνα με το π.δ. 696/1974. Η ως 
ανωτέρω προσδιοριζόμενη δαπάνη δεν μπορεί να υπερβαίνει 
το ανώτερο ποσό της χορηγούμενης Στεγαστικής Συνδρομής 
για την αποκατάσταση του κτιρίου. 

Οι κατά τα ανωτέρω προκύπτουσες αμοιβές μελετών- 
επιβλέψεων μειώνονται κατά 50% σύμφωνα με την πα¬ 
ράγραφο Ι.α του ενδέκατου άρθρου του ν. 867/1979 και 
την υπ’ αριθμ. οικ/1356/4.6.1991 απόφαση, με κατώτατο 
όριο την ελάχιστη αμοιβή 5.000 λ. 

β. Η αμοιβή του Μηχανικού για την σύνταξη Τεχνικής 
Έκθεσης και την αποτύπωση σε κάτοψη του κτιρίου των 
βλαβών, καθορίζεται σε 1.476 της αποτυπούμενης δομη¬ 
μένης επιφάνειας του κτιρίου για τις περιπτώσεις που: 

• Το κτίριο παρουσιάζει βλάβες σοβαρές ή βαριές, 
μόνο στους τοίχους πλήρωσης. 

• Το κτίριο παρουσιάζει βλάβες σοβαρές ή βαριές 
στους τοίχους πλήρωσης και ελαφρές βλάβες στο φέ- 
ροντα οργανισμό (που για την αποκατάσταση τους απαι¬ 
τούνται ρητίνες), και ο προϋπολογισμός της επισκευής 
που αναλογεί σε κάθε ιδιοκτησία δεν υπερβαίνει τα 5870 
€., συμπεριλαμβανομένου και του ποσού για την επισκευή 
των κοινοχρήστων και των κοινοκτήτων τμημάτων. 

γ. Τα παραστατικά πληρωμής των αμοιβών Μηχανικών 
για τη μελέτη-επίβλεψη, που γίνεται σύμφωνα με τις 
παραγράφους II και III του άρθρου 2, προσκομίζονται 
στην αρμόδια Υπηρεσία (όπως αυτή αναφέρεται στην 
κοινή υπουργική απόφαση οριοθέτησης της περιοχής) 
μαζί με την αίτηση για την έγκριση χορήγησης της Β' 
δόσης της Στεγαστικής Συνδρομής. Στην περίπτωση 
που η Στεγαστική Συνδρομή χορηγείται εφ' άπαξ, καθώς 
και στην περίπτωση επί πλέον ενίσχυσης του κτιρίου 
(§ΐν του άρθρου 2) τα παραστατικά προσκομίζονται πριν 
από την έκδοση της άδειας επισκευής. 

Αρθρο 4ο 

Το συνημμένο παράρτημα με τίτλο Εκτίμηση της 
Απώλειας Φέρουσας Ικανότητας σε Κτίρια Βλαβέντα 
από Σεισμό, αποτελούμενο από 8 σελίδες, αποτελεί 
αναπόσπαστο μέρος αυτής της απόφασης. 

Από τις διατάξεις της παρούσας δεν προκαλείται δα¬ 
πάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Οκτωβρίου 2007 

Ο ΥΠΟΥΡΓΟΣ 

Γ. ΣΟΥΦΛΙΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΠΑΡΑΡΤΗΜΑ 
(συνοδεύει την απόφαση 
οικ. 6178/2200Σ07Α 0200Σ07Α/3.10.2007) 

ΕΚΤΙΜΗΣΗ ΤΗΣ ΑΠΩΛΕΙΑΣ ΦΕΡΟΥΣΑΣ ΙΚΑΝΟΤΗΤΑΣ 
ΣΕ ΚΤΙΡΙΑ ΒΛΑΒΕΝΤΑ ΑΠΟ ΤΟ ΣΕΙΣΜΟ 

ΚΕΦΑΛΑΙΟ Α: ΟΡΙΣΜΟΙ 
Αρχική Φέρουσα Ικανότητα 

Η αρχική, πριν από το σεισμό, φέρουσα ικανότητα του 
κτιρίου (αντοχή, ακαμψία). 

Απομένουσα Φέρουσα Ικανότητα ( φ ) 

Η φέρουσα ικανότητα του κτιρίου μετά το σεισμό, ως 
ποσοστό της αρχικής φέρουσας ικανότητας. 

Απώλεια Φέρουσας Ικανότητας ( α ) 

Η διαφορά μεταξύ της αρχικής και της απομένουσας 
φέρουσας ικανότητας. 

Αποτίμηση 

Η εκτίμηση της φέρουσας ικανότητας του κτιρίου. 

ΚΕΦΑΛΑΙΟ Β: ΚΤΙΡΙΑ ΑΠΟ ΟΠΛΙΣΜΕΝΟ ΣΚΥΡΟΔΕΜΑ 

1. ΕΚΤΙΜΗΣΗ ΑΠΟΜΕΝΟΥΣΑΣ ΦΕΡΟΥΣΑΣ ΙΚΑΝΟΤΗΤΑΣ 
ΚΤΙΡΙΟΥ 

Η απομένουσα φέρουσα ικανότητα ενός κτιρίου, ή 
στατικά ανεξάρτητου τμήματος, θεωρούμε ότι καθο¬ 
ρίζεται από την απομένουσα φέρουσα ικανότητα της 
στάθμης του κτιρίου που εμφανίζει τη μεγαλύτερη απώ¬ 
λεια φέρουσας ικανότητας. 

Για την εκτίμηση (και όχι υπολογισμό) της απομένου¬ 
σας φέρουσας ικανότητας μιας στάθμης χρησιμοποιού¬ 
νται απλουστευμένα κριτήρια που λαμβάνουν υπόψη: 

1) Το βαθμό της βλάβης σε κάθε κατακόρυφο στοι- 
χείο 

2) την ηλικία του κτιρίου 

3) την ποιότητα κατασκευής του στοιχείου 

4) την κατάσταση του στοιχείου πριν τη βλάβη 

5) το πλήθος των βλαβέντων στοιχείων (έκταση της 
βλάβης). 

2. ΤΥΠΙΚΟΙ ΒΑΘΜΟΙ ΒΛΑΒΗΣ (Σχήμα 1) 

Οι τυπικοί βαθμοί βλάβης συνδέονται άμεσα, με την 
απομένουσα φέρουσα ικανότητα και τα διαθέσιμα πε¬ 
ριθώρια ασφαλείας των βλαβέντων δομικών στοιχείων 
και της κατασκευής ως συνόλου. 


♦ Υποστυλώματα 

Βαθμού «Α», ελαφρές βλάβες: μεμονωμένες ρωγμές 
μικρού πλάτους (μικρότερου από 2,0 πιπι) κυρίως λόγω 
κάμψεως ή δευτερευόντων λόγων (π.χ. διεύρυνση αρμών 
διακοπής σκυροδετήσεως, ελαφρές κρούσεις, κ.λ.π.). 

- Βαθμού «Β», ελαφρές βλάβες: 

πολλές καμπτικές ρωγμές ή μεμονωμένες διατμητι- 
κές ρωγμές μικρού πλάτους (μικρότερου από Ο,δπιπι), 
με την προϋπόθεση ότι δεν παρατηρούνται εμφανείς 
μετακινήσεις του σκελετού. 

- Βαθμού «Γ», σοβαρές βλάβες: 

έντονη ρηγμάτωση, τοπική αποδιοργάνωση του σκυ¬ 
ροδέματος από θλίψη ή και διάτμηση. Οι παραμένουσες 
παραμορφώσεις είναι πολύ μικρές. 

- Βαθμού «Δ», βαριές βλάβες: 

θραύση του σκυροδέματος του στοιχείου, βλάβη των 
κυρίων οπλισμών, διακοπή της συνέχειας του στοιχείου. 
Οι παραμένουσες παραμορφώσεις είναι μικρές. 

Επισημαίνεται ότι αν οι προϋποθέσεις που αναφέρο- 
νται στα προηγούμενα για τις μετακινήσεις δεν πληρού- 
νται τότε η βλάβη θεωρείται ενός βαθμού παραπάνω 
(π.χ. του βαθμού «Α» θεωρείται «Β», του «Β» «Γ», κ,λ.π.). 

Τοιχώματα, κόμβοι 

♦ Λόγω της σπουδαιότητας του ρόλου των στοιχείων 
αυτών του σκελετού μίας κατασκευής στην αντισεισμική 
συμπεριφορά του συνόλου, κάθε βλάβη και ρηγμάτωση, 
έστω και ελαφριά - πολύ μικρού ανοίγματος θεωρείται 
σημαντική και αντιμετωπίζεται τουλάχιστον ως σοβαρή 
βλάβη (βαθμού «Γ»), ή βαριά (βαθμού «Δ») αν έχει συμβεί 
και αποδιοργάνωση του σκυροδέματος ή και βλάβη των 
οπλισμών. 

Από πλευράς μορφολογίας ισχύουν τα σκίτσα του οχ. 
1 για τα υποστυλώματα και τους κόμβους, ενώ για τα 
τοιχώματα ισχύουν τα αντίστοιχα σκίτσα των υποστυ¬ 
λωμάτων, με τη διαφορά ότι οι βαθμοί «Α» και «Β» θεω¬ 
ρούνται «Γ» και οι βαθμοί «Γ» και «Δ» θεωρούνται «Δ». 

Ο βαθμός της βλάβης του κόμβου χαρακτηρίζει το 
υποστύλωμα που συντρέχει σ' αυτόν εκτός εάν το υπο¬ 
στύλωμα έχει μεγαλύτερου βαθμού βλάβη. 

ΣΗΜΕΙΩΣΗ: Υπάρχει και τυπικός βαθμός «Ε», για δύ¬ 
σκολα επισκευάσιμες βλάβες, όταν οι μετακινήσεις του 
σκελετού είναι μέτριες έως μεγάλες, παρατηρούνται 
αποκολλήσεις ή μερικές καταρρεύσεις. 














28118 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. ΜΕΘΟΔΟΛΟΓΙΑ ΕΚΤΙΜΗΣΗΣ ΤΗΣ ΑΠΩΛΕΙΑΣ ΦΕ- 
ΡΟΥΣΑΣ ΙΚΑΝΟΤΗΤΑΣ 
3.1 Σε μεμονωμένα στοιχεία 
♦ Επιρροή βαθμού βλάβης και ηλικίας 
Οι τυπικοί βαθμοί βλάβης (σχ. 1) συνδέονται άμεσα με 
την απομένουσα φέρουσα ικανότητα και τα διαθέσιμα 


περιθώρια ασφαλείας των βλαβέντων δομικών στοιχεί¬ 
ων και της κατασκευής ως συνόλου. 

Στον Πίνακα 1 παρουσιάζεται μια εκτίμηση απομε- 
νουσών φερουσών ικανοτήτων (ως ποσοστών της αρ¬ 
χικής φέρουσας ικανότητας) για μεμονωμένα δομικά 
στοιχεία, κυρίως για υποστυλώματα, ανάλογα με τον 
τυπικό βαθμό βλάβης. 


ΠΙΝΑΚΑΣ 1 


Απομένουσα Φέρουσα Ικανότητα Στοιχείου (φ) ως ποσοστό της αρχικής φέρουσας ικανότητας 



ΤΥΠΙΚΟΣ ΒΑΘΜΟΣ ΒΛΑΒΗΣ 

ΗΛΙΚΙΑ ΚΑΤΑΣΚΕΥΗΣ 

«Α» 

«Β» 

«π» 

«Δ» 

ΜΙΚΡΗ ΗΛΙΚΙΑ 

0,95 

0,75 

0,45 

0,15 

ΜΕΓΑΛΗ ΗΛΙΚΙΑ 

0,80 

0,60 

0,30 

0 


Σημείωση: Μικρή ηλικία < 25 ετών, μεγάλη ηλικία >30 ετών Για ενδιάμεση ηλικία γίνεται γραμμική παρεμβολή. 


♦ Επιρροή κακοτεχνιών και φυσικών / χημικών φθο¬ 
ρών 

Λαμβάνεται υπόψη μόνο για τα στοιχεία που εμφανί¬ 
ζουν βλάβες από το σεισμό. 

Για κακή κατάσταση ή κακή κατασκευή του στοιχείου 
η απομένουσα φέρουσα ικανότητα του στοιχείου (φ) 
μειώνεται κατά 5% 

Για κακή κατάσταση και κακή κατασκευή του στοι¬ 
χείου η απομένουσα φέρουσα ικανότητα του στοιχείου 
(φ) μειώνεται κατά 15% 

Απώλεια Φέρουσας Ικανότητας Στοιχείου 

α ί = 1 - φ, 

3.2 Σε μια στάθμη 

Γ ια την εκτίμηση της απομένουσας φέρουσας ικανό¬ 
τητας σε μια στάθμη πρέπει να ληφθούν υπόψη όλα τα 
κατακόρυφα δομικά στοιχεία, ο τυπικός βαθμός βλάβης 
και η απομένουσα φέρουσα ικανότητα του καθενός και 
να εκτιμηθεί η ένταση / έκταση των βλαβών των κατα- 
κόρυφων φερόντων στοιχείων της κατασκευής . 

Μια απλουστευμένη, συντηρητική εκτίμηση της απομέ¬ 
νουσας φέρουσας ικανότητας (ως ποσοστό της αρχικής 
φέρουσας ικανότητας) για μια στάθμη, μπορεί να γίνει 
με βάση τη σχέση: 

η 

Σ φ ; = 


όπου φ στ = απομένουσα φέρουσα ικανότητα στάθμης 
ως ποσοστό της αρχικής 

Ψί = απομένουσα φέρουσα ικανότητα μεμονω¬ 

μένου κατακόρυφου στοιχείου της στάθ¬ 
μης ως ποσοστό της αρχικής 

η = πλήθος όλων των κατακόρυφων στοιχείων 

της στάθμης 

Και αντίστοιχα έχουμε: 

Απώλεια Φέρουσας Ικανότητας Στάθμης 
Α 1 - φ 

στ ~στ 

ΚΕΦΑΛΑΙΟ Γ: ΚΤΙΡΙΑ ΑΠΟ ΦΕΡΟΥΣΑ ΤΟΙΧΟΠΟΙΙΑ 

1. ΕΚΤΙΜΗΣΗ ΑΠΟΜΕΝΟΥΣΑΣ ΦΕΡΟΥΣΑΣ ΙΚΑΝΟΤΗΤΑΣ 
ΚΤΙΡΙΟΥ 

Η απομένουσα φέρουσα ικανότητα ενός κτιρίου, ή 
στατικά ανεξάρτητου τμήματος, θεωρούμε ότι καθορίζε¬ 
ται από την απομένουσα φέρουσα ικανότητα στη στάθ¬ 
μη του κτιρίου που εμφανίζει τη μεγαλύτερη απώλεια 
φέρουσας ικανότητας και στη διεύθυνση της στάθμης 
με τις περισσότερες βλάβες. 

Γ ια την εκτίμηση της απομένουσας φέρουσας ικανό¬ 
τητας μιας διεύθυνσης χρησιμοποιούνται απλουστευ- 
μένα κριτήρια που λαμβάνουν υπόψη: 

1) το βαθμό της βλάβης σε κάθε κατακόρυφο στοιχείο 
της διεύθυνσης 

2) την ηλικία του κτιρίου 

3) το πλήθος των βλαβέντων στοιχείων (έκταση της 
βλάβης) 


Οι βλάβες στις φέρουσες τοιχοποιίες ταξινομούνται σύμφωνα με τα παρακάτω σχήματα: 


Ελαφριές >λάΡ«ς 




1„ χ 1 .εύρος 2 5 πιπι 

λ ' 3 


Α 

Εύρος ροογμής < Ιπκη μήκος 5 Ιπι 

Σοβαρές ΆΙΑΒυζ Βαριές Βλάβες 




Τοπική αστοχία, αποδιοργάνωση 


3. ΜΕΘΟΔΟΛΟΓΙΑ ΕΚΤΙΜΗΣΗΣ ΤΗΣ ΑΠΩΛΕΙΑΣ ΦΕΡΟΥΣΑΣ ΙΚΑΝΟΤΗΤΑΣ 
3.1 Σε μεμονωμένα στοιχεία 

Στον Πίνακα 2 παρουσιάζεται μια εκτίμηση της απομένουσας φέρουσας ικανότητας (ως ποσοστού της αρχικής 
φέρουσας ικανότητας) για μεμονωμένα δομικά στοιχεία,, ανάλογα με τον τυπικό βαθμό βλάβης. 

ΠΙΝΑΚΑΣ 2 


Απομένουσα Φέρουσα Ικανότητα Στοιχείου (φ) ως ποσοστό της αρχικής φέρουσας ικανότητας 


ΗΛΙΚΙΑ ΚΑΤΑΣΚΕΥΗΣ 


ΤΥΠΙΚΟΣ ΒΑΘΜΟΣ ΒΛΑΒΗΣ 


Α 

Β 

Γ 

Δ 

ΜΙΚΡΗ ΗΛΙΚΙΑ 

0.85 

0.70 

0.50 

0.25 

ΜΕΓΑΛΗ ΗΛΙΚΙΑ 

0.70 

0.50 

0.25 



Μικρή ηλικία < 50 ετών. 

Μεγάλη ηλικία > 75 ετών. 

Για ενδιάμεση ηλικία γίνεται γραμμική παρεμβολή. 

Απώλεια Φέρουσας Ικανότητας Στοιχείου 
α ί = 1 - φ. 


3.2 Σε μια διεύθυνση 

Για την εκτίμηση της απομένουσας φέρουσας ικα¬ 
νότητας σε μια διεύθυνση πρέπει να ληφθούν υπόψη 
όλα τα μεμονωμένα δομικά στοιχεία, ο τυπικός βαθμός 
βλάβης και η απομένουσα φέρουσα ικανότητα του κα- 
θενός, να εκτιμηθεί η ένταση / έκταση των βλαβών των 
κατακόρυφων φερόντων στοιχείων της κατασκευής. 

Μια απλουστευμένη, συντηρητική εκτίμηση της απομέ¬ 
νουσας φέρουσας ικανότητας (ως ποσοστό της αρχικής 
φέρουσας ικανότητας) για μια διεύθυνση, μπορεί να 
γίνει με βάση τη σχέση: 

η 

Σ <ψ Α 


Σ Α 
ί=1' 

όπου φ χ = απομένουσα φέρουσα ικανότητα διεύθυνσης 
ως ποσοστό της αρχικής 
φ. = απομένουσα φέρουσα ικανότητα μεμονωμέ¬ 
νου κατακόρυφου στοιχείου της διεύθυνσης 
αυτής 

Α = επιφάνεια οριζόντιας τομής κατακόρυφου 
στοιχείου της εξεταζόμενης διεύθυνσης 


η = πλήθος όλων των κατακόρυφων στοιχείων 
της εξεταζόμενης διεύθυνσης Και αντίστοι¬ 
χα έχουμε: 

Απώλεια Φέρουσας Ικανότητας Διεύθυνσης 

α χ= Ϊ-Φχ 


ΚΕΦΑΛΑΙΟ Δ: ΚΡΙΤΗΡΙΟ ΓΙΑ ΤΗΝ ΕΠΙΡΡΟΗ 
ΤΩΝ ΒΛΑΒΩΝ ΣΤΗ ΓΕΝΙΚΗ ΕΥΣΤΑΘΕΙΑ ΤΩΝ ΚΤΙΡΙΩΝ 

θεωρείται ότι δεν έχει επηρεασθεί η γενική ευστάθεια 
ενός κτιρίου (§Α) όταν η απώλεια φέρουσας ικανότητας 
του λόγω των ορατών βλαβών είναι μικρότερη ή ίση 
από: 

10% για κτίρια μικρής ηλικίας 
15% για κτίρια μεγάλης ηλικίας 
Αντίστοιχα θεωρείται ότι έχει επηρεασθεί η γενική 
ευστάθεια ενός κτιρίου (§Β) όταν η απώλεια φέρουσας 
ικανότητας του λόγω των ορατών βλαβών είναι μεγαλύ¬ 
τερη από: 10% για κτίρια μικρής ηλικίας 15% για κτίρια 
μεγάλης ηλικίας 

Για κτίρια ενδιάμεσης ηλικίας γίνεται γραμμική πα¬ 
ρεμβολή. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. οικ. 6179/0300Λ06Α/2006Λ06Α (2) 

Καθορισμός ελάχιστων υποχρεωτικών απαιτήσεων για 
την κατάθεση φακέλων επισκευής κτιρίων που έχουν 
υποστεί βλάβες: α) από τις πλημμύρες του Οκτω¬ 
βρίου 2006 σε περιοχές της Νομαρχίας Ανατολικής 
Αττικής, και β) από την πλημμύρα της 27 ης Σεπτεμ¬ 
βρίου 2006 σε περιοχές του Νομού Θεσπρωτίας. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 2, παρ. 2 και 3 της από 
28.7.1978 Πράξεως Νομοθετικού Περιεχομένου του Προ¬ 
έδρου της Δημοκρατίας «περί αποκαταστάσεως ζημιών 
εκ σεισμών 1978 εις περιοχή Βορείου Ελλάδος κλπ. και 
ρυθμίσεως ετέρων τινών συναφών θεμάτων», που κυ¬ 
ρώθηκε με το ν. 867/1979 (ΦΕΚ Α' 24). 

2. Τις διατάξεις του άρθρου 3, παρ. 3, τελευταίο εδά¬ 
φιο του ν. 1266/1982 (ΦΕΚ 81/Α') «Περί οργάνων ασκήσε- 
ως της νομισματικής, πιστωτικής και συναλλαγματικής 
πολιτικής και άλλες διατάξεις» όπως συμπληρώθηκαν 
με το άρθρο 25, παρ.6 του ν. 1418/1984 «Περί Δημοσίων 
Έργων και ρυμθίσεις άλλων συναφών θεμάτων» (ΦΕΚ 
23/Α'). 

3. Το άρθρο 10 του ν. 2576/1998 (ΦΕΚ 25/Α/9.2.1998) 
«Βελτίωση των διαδικασιών για την ανάθεση της κατα¬ 
σκευής των δημοσίων έργων και άλλες διατάξεις». 

4. Τις διατάξεις του ν. 1190/1981 (ΦΕΚ 203/Α/30.7.1981), 
ο οποίος κυρώνει την από 26.3.1981 Πράξη Νομοθετικού 
Περιεχομένου του Προέδρου της Δημοκρατίας «περί 
αποκαταστάσεως ζημιών εκ σεισμών 1981 και ρυθμίσεως 
ετέρων συναφών θεμάτων» όπως αυτή τροποποιήθηκε 
και συμπληρώθηκε με το άρθρο 1, παρ. 42 και 43 του 
ν. 2412/1996 «Μεταφορά αρμοδιοτήτων από το Υπουργι¬ 
κό Συμβούλιο σε άλλα Κυβερνητικά όργανα και άλλες 
διατάξεις» (ΦΕΚ 123/Α/17.6.1996). 

5. Το π.δ. 69/1988 «Οργανισμός Γενικής Γραμματείας 
Δημοσίων Έργων». 

6. Την υπ’ αριθμ. Δ16α/04/773/29.11.1990 κοινή απόφα¬ 
ση του Υπουργού Προεδρίας και του Αναπλ. Υπουργού 
ΠΕΧΩΔΕ «περί εξαιρέσεως διοικητικών πράξεων και 
εγγράφων από τον κανόνα των τριών υπογραφών». 

7. Την υπ’ αριθμ. οικ./1356/4/24.6.1991 (ΦΕΚ 430 Β') από¬ 
φαση περί καθορισμού αμοιβών μηχανικών για εκπόνη¬ 
ση μελετών και επίβλεψη αποκατάστασης κτιρίων που 
υπέστησαν βλάβες από τον σεισμό. 

8. Το π.δ. 206/2007 (ΦΕΚ 232/Α/19.9.2007) για το διορι¬ 
σμό των Υπουργών και Υφυπουργών. 

9. Την υπ’ αριθμ. οικ.2315/Α32/19.7.2007 (ΦΕΚ 1343/Β7 
31.7.2007) κοινή απόφαση των Υπουργών Οικονομίας και 
Οικονομικών και ΠΕ.ΧΩ.ΔΕ. και των Υφυπουργών Εσωτε¬ 
ρικών, Δημόσιας Διοίκησης και Αποκέντρωσης και Οικο¬ 
νομίας και Οικονομικών με θέμα «Οριοθέτηση περιοχών 
και πιστωτικές διευκολύνσεις για την αποκατάσταση 
των ζημιών από τις πλημμύρες του Οκτωβρίου 2006 σε 
περιοχές της Νομαρχίας Ανατολικής Αττικής». 

10. Την υπ’ αριθμ. οικ.6664/ΠΕ/Α32/03.07.2007 (ΦΕΚ 1235/ 
Β718.7.2007) κοινή απόφαση των Υπουργών Οικονομίας 
και Οικονομικών και ΠΕ.ΧΩ.ΔΕ. και των Υφυπουργών 
Εσωτερικών, Δημόσιας Διοίκησης και Αποκέντρωσης 


και Οικονομίας και Οικονομικών με θέμα «Οριοθέτηση 
περιοχών και πιστωτικές διευκολύνσεις για την αποκα¬ 
τάσταση των ζημιών από την πλημμύρα της 27 ης Σεπτεμ¬ 
βρίου 2006 σε περιοχές του Νομού Θεσπρωτίας». 

11. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους περιοχών της 
Νομαρχίας Ανατολικής Αττικής από τις πλημμύρες του 
Οκτωβρίου 2006 και στους κατοίκους περιοχών του 
Νομού Θεσπρωτίας από την πλημμύρα της 27 ης Σεπτεμ¬ 
βρίου 2006, αποφασίζουμε: 

Ορίζουμε το θεσμικό πλαίσιο για την αποκατάσταση 
των βλαβών που προκάλεσαν οι πλημμύρες του Οκτω¬ 
βρίου 2006 σε περιοχές της Νομαρχίας Ανατολικής 
Αττικής και η πλημμύρα της 27 ης Σεπτεμβρίου 2006 σε 
περιοχές του Νομού Θεσπρωτίας, ως εξής: 

I. Οι βλάβες στο κτίριο αποκαθίστανται με επεμβάσεις 
μόνο στα στοιχεία που έχουν υποστεί βλάβες. 

II. Άδεια Επισκευής 

Από την αρμόδια Υπηρεσία (όπως αυτή αναφέρεται 
στην κοινή υπουργική απόφαση οριοθέτησης της πε¬ 
ριοχής) εκδίδεται Άδεια Επισκευής για τις εργασίες 
αποκατάστασης των βλαβέντων στοιχείων του πλημ- 
μυρόπληκτου κτιρίου ως ακολούθως: 

α) Αδεια εργασιών επισκευής μικρής κλίμακας για την 
αποκατάσταση βλαβών που δεν επηρεάζουν την γενι¬ 
κή ευστάθεια του κτιρίου (π.χ. βλάβες σε επιχρίσματα, 
χρωματισμούς, δάπεδα κ.λ.π.). 

Για την χορήγηση της προαναφερόμενης άδειας επι¬ 
σκευής για εργασίες μικρής κλίμακας δεν απαιτείται η 
εκπόνηση μελέτης επισκευής από ιδιώτη μηχανικό. 

Περιεχόμενα φακέλου επισκευής (για την περίπτωση 
α): 

ί. Τεχνική έκθεση που θα περιλαμβάνει περιγραφή 
του κτιρίου και συνοπτική περιγραφή των βλαβών, που 
θα συντάσσεται από μηχανικούς της αρμόδιας Υπη¬ 
ρεσίας. 

ϋ.Έντυπο αδείας εργασιών επισκευής μικρής κλίμακας 
με ενσωματωμένα γραμμικό σκαρίφημα του κτίσματος 
και υπολογισμό στεγαστικής συνδρομής. 

β) Αδεια επισκευής πλημμυρόπληκτου κτιρίου για την 
αποκατάσταση βλαβών που επηρεάζουν την γενική ευ¬ 
στάθεια του κτιρίου (βλάβες στα φέροντα στοιχεία). 

Για την χορήγηση της προαναφερόμενης άδειας επι¬ 
σκευής απαιτείται η εκπόνηση μελέτης επισκευής των 
ζημιών από ιδιώτη μηχανικό. 

Περιεχόμενα φακέλου επισκευής (για την περίπτωση 
β): 

ί. Στοιχεία από το φάκελο αδείας του κτιρίου (άδειες, 
μελέτες, σχέδια, κτλ, εφόσον υπάρχουν, εις διπλούν). 

ϋ. Δήλωση ανάθεσης-ανάληψης μελέτης και επίβλε¬ 
ψης. 

ίϋ. Τοπογραφικό διάγραμμα ή οδοιπορικό σκαρίφημα 
(εις διπλούν). 

ίν. Αποτύπωση της υπάρχουσας κατασκευής, κυρίως 
του δομικού συστήματος (γενική διάταξη Φ.Ο., διατομές, 
οργανισμός πλήρωσης, σχηματικές τομές) (εις διπλούν) 
και στατική μελέτη εφ’ όσον τούτο κριθεί αναγκαίο από 
την αρμόδια Υπηρεσία. 

ν. Αποτύπωση βλαβών σε κάτοψη (εις διπλούν) - Φω¬ 
τογραφίες των βλαβέντων στοιχείων υπογεγραμμένες 
από τον ιδιώτη μηχανικό και τον ιδιοκτήτη. 

νι. Τεχνική έκθεση που θα περιλαμβάνει συνοπτική 
περιγραφή της τεχνικής επεμβάσεων με αναφορά στα 
σχέδια επεμβάσεων (εις διπλούν). 
νϋ. Προμέτρηση - Προϋπολογισμός (εις διπλούν). 
νίϋ. Σχέδια επεμβάσεων (κατόψεις, ξυλότυποι, κλπ) στα 
οποία θα αποτυπώνονται οι επεμβάσεις που θα πραγμα¬ 
τοποιηθούν και στοιχεία για υλικά-τεχνικές, αναγραφή 
λεπτομερειών, εις διπλούν. 
ίχ/Εντυπο αδείας επισκευής, 
χ. Καθορισμός αμοιβής μηχανικού (εις διπλούν). 
χι. Δήλωση για το χαρακτήρα των ζημιών, 
χϋ. Δήλωση αντισεισμικότητας και τήρησης συντελε¬ 
στή (εφ’όσον απαιτείται). 

Αμοιβή Μηχανικών (για την περίπτωση β): 
ί. Η αμοιβή του Μηχανικού για την σύνταξη μελέτης 
και την επίβλεψη επισκευής θα ακολουθεί τις κείμενες 
διατάξεις και θα προσδιορίζεται από τον προϋπολογι¬ 
σμό της μελέτης, ο οποίος θα συντάσσεται σύμφωνα με 
το εγκεκριμένο τιμολόγιο της Υπηρεσίας (Υ.Α.Σ.) για την 
αποκατάσταση βλαβών από τα συμβάντα που αναφέρο- 
νται στο θέμα της παρούσας (πλημμύρες του Οκτωβρίου 
2006 σε περιοχές της Νομαρχίας Ανατολικής Αττικής 
και πλημμύρα της 27ης Σεπτεμβρίου 2006 σε περιοχές 
του Νομού Θεσπρωτίας). 

ϋ. Τα παραστατικά πληρωμής της αμοιβής του Μηχα¬ 
νικού προσκομίζονται στην Αρμόδια Υπηρεσία μαζί με 
την αίτηση για την έγκριση χορήγησης της Β' δόσης 
της Στεγαστικής Συνδρομής. 

Αντίγραφο του στελέχους (εντύπου) των κατά τα πα¬ 
ραπάνω χορηγουμένων αδειών επισκευής θα κοινοποιεί¬ 
ται στην αρμόδια Πολεοδομία ή Πολεοδομικό γραφείο, 
στο Δήμο στα Διοικητικά όρια του οποίου υφίσταται το 
πλημμυρόπληκτο κτίριο καθώς και στο αρμόδιο Ι.Κ.Α. 

Η χορήγηση της Στεγαστικής Συνδρομής στους δι¬ 
καιούχους των περιπτώσεων (α) και (β) ορίζεται α) 
στα αναφερόμενα στην υπ.αριθμ. οικ.2315/Α32/19.7.2007 
(ΦΕΚ1343/Β/ 31.7.2007) κοινή υπουργική απόφαση, που 
αφορούν στην Οριοθέτηση περιοχών και στις πιστωτι¬ 
κές διευκολύνσεις για την αποκατάσταση των ζημιών 
από τις πλημμύρες του Οκτωβρίου 2006 σε περιοχές 
της Νομαρχίας Ανατολικής Αττικής και β) στα αναφερό¬ 
μενα στην υπ’ αριθμ. οικ.6664/ΠΕ/Α32/3.7.2007 (ΦΕΚ/1235/ 
Β/18.7.2007) που αφορούν στη Οριοθέτηση περιοχών και 
στις πιστωτικές διευκολύνσεις για την αποκατάσταση 
των ζημιών από την πλημμύρα της 27 ης Σεπτεμβρίου 
2006 σε περιοχές του Νομού Θεσπρωτίας. 

III. Η παρούσα ισχύει από την ημέρα δημοσιεύσεώς της 
στην Εφημερίδα της Κυβερνήσεως. Από τις διατάξεις 
της παρούσας δεν προκαλείται δαπάνη σε βάρος του 
κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Οκτωβρίου 2007 

Ο ΥΠΟΥΡΓΟΣ 

Γ. ΣΟΥΦΛΙΑΣ 


Αριθμ. οικ. 6180/2200Σ07Α/0200Σ07Α (3 

Τιμολόγιο για εργασίες επισκευής ζημιών σε σεισμόπλη¬ 
κτα κτίρια, για τον υπολογισμό της δαπάνης και των 
αντιστοίχων παροχών για την αποκατάσταση ζημιών 
στους σεισμοπαθείς: α) από το σεισμό της 2ας Φε¬ 
βρουάριου 2007 σε περιοχές του Νομού Ιωαννίνων, 
και β) από του σεισμούς της 10 πς Απριλίου 2007 σε 
περιοχές του Νομού Αιτωλοακαρνανίας. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 2, παρ. 2 και 3 της από 
28.7.78 Πράξεως Νομοθετικού Περιεχομένου του Προέ¬ 
δρου της Δημοκρατίας «Περί αποκαταστάσεως ζημιών 
εκ των σεισμών 1978 εις περιοχή Βορείου Ελλάδος κλπ. 
και ρυθμίσεως ετέρων τινών συναφών θεμάτων», που 
κυρώθηκε, τροποποιήθηκε και συμπληρώθηκε με το 
ν. 867/79 (ΦΕΚ 24/Α77.2.1979). 

2. Τις διατάξεις του ν. 1190/1981 (ΦΕΚ 203/Α/30.7.1981) 
ο οποίος κυρώνει την από 26.3.1981 Πράξη Νομοθετικού 
Περιεχομένου του Προέδρου της Δημοκρατίας «περί 
αποκαταστάσεως ζημιών εκ των σεισμών 1981 και ρυθ¬ 
μίσεως ετέρων συναφών θεμάτων» όπως αυτό τροπο¬ 
ποιήθηκε και συμπληρώθηκε με το άρθρο 1, παρ.42 και 
43 του ν. 2412/1996 «Μεταφορά αρμοδιοτήτων από το 
Υπουργικό συμβούλιο σε άλλα Κυβερνητικά όργανα και 
άλλες διατάξεις» (ΦΕΚ 123/Α/17.6.1996). 

3. Τις διατάξεις του άρθρου 3, παρ.3, τελευταίο εδάφιο 
του ν. 1266/1982 (ΦΕΚ 81/Α) «Περί οργάνων ασκήσεως της 
νομισματικής, πιστωτικής και συναλλαγματικής πολιτι¬ 
κής και άλλες διατάξεις» όπως συμπληρώθηκαν με το 
άρθρο 25, παρ.6 του ν. 1418/1984 «Περί ΔημοσίωνΈργων 
και ρυμθίσεις άλλων συναφών θεμάτων» (ΦΕΚ 23/Α). 

4. Τις διατάξεις του ν.128/1975 «περί τροποποιήσεως 
και συμπληρώσεως διατάξεων τινών αναφερομένων εις 
την λειτουργία του χρηματοδοτικού συστήματος». 

5. Το άρθρο 10 του ν. 2576/1998 (ΦΕΚ 25/Α/9.2.1998) 
«Βελτίωση των διαδικασιών για την ανάθεση της κατα¬ 
σκευής των δημοσίων έργων και άλλες διατάξεις». 

6. Το π.δ. 69/1988 «περί Οργανισμού της Γ.Γ.Δ.Ε. του 
Υ.ΠΕ.ΧΩ.Δ.Ε.» 

7. Την υπ’ αριθμ. ΥΑΣ οικ.3434/Β9β/5.6.2006 (ΦΕΚ 773/ 
Β/28.6.2006) απόφαση του Υπουργού ΠΕ.ΧΩ.Δ.Ε με θέμα: 
«Τιμολόγιο εργασιών επισκευής ζημιών σε σεισμόπλη¬ 
κτα κτίρια, για τον υπολογισμό της δαπάνης και των 
αντίστοιχων παροχών για την αποκατάσταση ζημιών 
στους σεισμοπαθείς της 8ης Ιανουάριου 2006 σε περι¬ 
οχές της Νομαρχίας Πειραιά και των Νομών Λακωνίας 
και Χανιών». 

8. Την υπ’ αριθμ. 832/Α32/17.7.2007 (ΦΕΚ 1343/Β/31.7.2007) 
κοινή Απόφαση των Υπουργών Εθνικής Οικονομίας και 
Οικονομικών και Περιβάλλοντος, Χωροταξίας και Δημ. 
Έργων και του Υφυπουργού Οικονομίας και Οικονο¬ 
μικών με θέμα «Οριοθέτηση περιοχών και πιστωτικές 
διευκολύνσεις για την αποκατάσταση των ζημιών από 
το σεισμό της 2ας Φεβρουάριου 2007 σε περιοχές του 
Ν. Ιωαννίνων». 

9. Την υπ’ αριθμ. 2651/Α32/17.7.2007 (ΦΕΚ 1343/Β7 
31.7.2007) κοινή απόφαση των Υπουργών Εθνικής Οικο¬ 
νομίας και Οικονομικών και Περιβάλλοντος, Χωροταξίας 

και Δημ. Έργων και του Υφυπουργού Οικονομίας και 
Οικονομικών με θέμα «Οριοθέτηση περιοχών και πιστω¬ 
τικές διευκολύνσεις για την αποκατάσταση των ζημιών 
από τους σεισμούς της 10 ης Απριλίου 2007 σε περιοχές 
του νομού Αιτωλοακαρνανίας». 

10. Την υπ’ αριθμ. οικ.3828/ΤΣΕΠ 31.1/8.11.95 απόφαση, 
για την «Αναδιάρθρωση Υπηρεσιών της Υ.Α.Σ.». 

11. Την υπ’ αριθμ. Δ16α/04/773/29.11.90 κοινή απόφαση 
Υπουργού Προεδρίας Κυβερνήσεως και Αναπλ. Υπουρ¬ 
γού ΠΕ.ΧΩ.Δ.Ε., «περί εξαιρέσεως διοικητικών πράξεων 
ή εγγράφων από τον κανόνα των τριών υπογραφών». 

12. Το τεύχος «Κατευθυντήριες Προδιαγραφές και 
Οδηγίες για Επισκευές Κτιρίων με Βλάβες από Σεισμό» 
(«Κ.Π.Ο.Ε.Κ.Β.Σ.»), που εκδόθηκε από το τ. Υπουργείο Δη- 
μοσίωνΈργων, στη Θεσσαλονίκη, στις 5.8.1978. 

13. Το «Αναλυτικόν Τιμολόγιον Οικοδομικών Εργασιών» 
(«Α.Τ.Ο.Ε.») που εγκρίθηκε με την υπ’ αριθμ. Ε7/1253/155/ 
16.1.1976 απόφαση του Υπουργού τ. Δημ. Έργων, όπως 
τροποποιήθηκε και ισχύει σήμερα. 

14. Το π.δ. 206/2007 (ΦΕΚ 232/Α719.9.2007) για τον διο¬ 
ρισμό των Υπουργών και Υφυπουργών. 

15. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους των περιοχών που 
έχουν πληγεί: α) από το σεισμό της 2ας Φεβρουάριου 
2007 σε περιοχές του Ν. Ιωαννίνων, και β) από τους 
σεισμούς της 10 ης Απριλίου 2007 σε περιοχές του Νομού 
Αιτωλοακαρνίας, αποφασίζουμε: 


Εγκρίνουμε να εφαρμοστεί η υπ’αριθμ. Υ.Α.Σ.: οικ.3434/ 
Β9β/5.6.2006 (ΦΕΚ/773/ Β/28.6.2006) απόφαση του Υπουρ¬ 
γού ΠΕ.ΧΩ.ΔΕ με θέμα «Τιμολόγιο εργασιών επισκευής 
ζημιών σε σεισμόπληκτα κτίρια, για τον υπολογισμό της 
δαπάνης και των αντιστοίχων παροχών για την αποκα¬ 
τάσταση ζημιών στους σεισμοπαθείς της 8ης Ιανουά¬ 
ριου 2006 σε περιοχές της Νομαρχίας Πειραιά και των 
Νομών Λακωνίας και Χανίων» και στις επισκευές κτιρίων 
που έπαθαν ζημιές: α) από το σεισμό της 2ας Φεβρου¬ 
άριου 2007 σε περιοχές του Νομού Ιωαννίνων όπως 
αναφέρεται στην υπ’ αριθμ. Υ.Α.Σ οικ.832/Α32/17.7.2007 
(ΦΕΚ 1343/Β/31.7.2007) κοινή υπουργική απόφαση και 
β) από τους σεισμούς της 10 ης Απριλίου 2007 σε περι¬ 
οχές του Νομού Αιτωλοακαρνανίας όπως αναφέρεται 
στην υπ’ αριθμ. Υ.Α.Σ οικ.2651/Α32/17.7.2007 (ΦΕΚ 1343/ 
Β/31.07.2007) κοινή υπουργική απόφαση. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Οκτωβρίου 2007 

Ο ΥΠΟΥΡΓΟΣ 

Γ. ΣΟΥΦΛΙΑΣ 

